《奉和颜鲁公真卿落玄真子舴艋之歌》
唐代·皎然

沧浪子后玄真子，冥冥钓隐江之汜。刳木新成舴艋之，

诸侯落之自兹始。得道身不系，无机之亦闲。

从水远逝兮任风还，朝五湖兮夕三山。停纶乍入芙蓉浦，

击汰时过明月湾。太公取璜我不取，龙伯钓鳌我不钓。

竹竿袅袅鱼簁簁，此中自得还自笑。汗漫一游何可期，

后来谁遇冰雪姿。上古初闻出尧世，今朝还见在尧时。

作者简介：僧皎然（730-799），俗姓谢，字清昼，湖州（浙江吴兴）人，是中国山水诗创始人谢灵运的十世孙，唐代著名诗人、茶僧，吴兴杼山妙喜寺主持，在文学、佛学、茶学等方面颇有造诣。与颜真卿、灵澈、陆羽等和诗，现存皎然470首诗。多为送别酬答之作。情调闲适，语言简淡。皎然的诗歌理论著作《诗式》。